Aigeíra

Aigeíra () on Kreikan kylä sekä samanniminen Aigiáleian kunnan kunnallisyksikkö (Δημοτική Ενότητα Αιγείρας, Dimotikí Enótita Aigeíras) ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 2 626 ja varsinaisen Aigeíran kylän väkiluku 1 462 (vuonna 2011).

Aigeíran kylä sijaitsee Peloponnesoksen niemimaan pohjoisrannikon keskivaiheilla Korintinlahden rannalla. Kylä on ottanut nimensä antiikin ajan Aigeiran kaupungista, jonka arkeologinen alue sijaitsee noin kolme kilometriä nykyisestä kylästä kaakkoon. Aigeíran kunnallisyksikkö käsittää Aigiáleian kunnan itäisimmän osan Korinthian rajalla.

Aigeíra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aigiáleian kunnaksi yhdessä Aígion, Akrátan, Diakoptón, Erineóksen ja Sympoliteían kanssa.

 Kunnallisyksikön osat 

Aigeíran kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Aigeíra Aigeíra 1 462 Aigés Aigés 70 Almyrós 23 Lampinós 245 Ampelókipoi Ampelókipoi 228 Paliokátona 28 Pimpaíïka 33 Chrysánthio Chrysánthio 143 Kasáneva 5 Exochí Exochí 34 Monastíri Monastíri 119 Óasi Óasi 32 Perithóri Perithóri 91 Seliána Seliána 52 Sinevró Sinevró 38 Velá Velá 23 Yhteensä: 2 626

 Lähteet 

 Aiheesta muualla 

Luokka:Aigiáleia
Luokka:Länsi-Kreikan entiset kunnat
Luokka:Länsi-Kreikan kylät